b'\n_START_ARTICLE_\nLori Petty\n_START_SECTION_\n\xc5\xbdivotopis\n_START_PARAGRAPH_\nLori djetinjstvo provodi putuju\xc4\x87i SAD-om s ocem koji je bio sve\xc4\x87enik pentekostalnog pokreta. U New Yorku je uzimala sate glume nakon \xc5\xa1to je odustala da se bavi grafi\xc4\x8dkim dizajnom. U Los Angelesu po\xc4\x8dinje glumiti u osrednjim televizijskom emisijama, a malo ve\xc4\x87u pozornost stekla je u seriji Booker gdje je glumila Suzanne Dunne. Zatim se pojavljuje kao sporedna glumica u nekoliko filmova, Cadillac Man (1990.) s Robinom Williamsom i Pakleni val s Patrickom Swayzeom i Keanuom Reevesom._NEWLINE_Zna\xc4\x8dajniju ulogu imala je u filmu A League of Their Own (1992.) gdje je glumila zajedno s Tomom Hanksom i Geenaom Davis. Glumila je u razli\xc4\x8ditim \xc5\xbeanrovskim stilovima. U obiteljskom filmu Moj prijatelj Willy (1993.) glumila je \xc5\xbeivotinjskog trenera, u komediji In the Army Now (1994.) pojavljuje se u ulozi Christine Jones, a \xc5\xbeenskog detektiva glumi u filmu The Glass Shield Poster (1994.). jednu od glavnih uloga ima u glazbenom filmu Prey for Rock & Roll (2003.).\n_START_SECTION_\nIzvor\n_START_PARAGRAPH_\nLori Petty na Internet Movie Databaseu'